
 Der er mange problemer i min familie, fx. så døde min far for mindre end to år siden.   
Men mit spørgsmål er: Hvad gør jeg ved vold i hjemmet? Jeg vil ikke midste den familie jeg har tilbage. 
Hvad gør jeg ved vold i familien?
=================================



 Hej,  
  
Jeg er rigtig ked af at høre, at der er så mange problemer. Godt du skriver til os!  
  
Vold i hjemmet er et alvorligt problem, men det er ofte svært at tale om, fordi man for det meste elsker sin familie på trods af problemerne.  
The Loves rådgivere er frivillige og er ikke uddannede rådgivere. Derfor synes jeg, du skal tage kontakt til nogle professionelle, som kan hjælpe dig.  
  
Du kan f.eks. ringe til børnetelefonen. Du kan ringe helt anonymt, og de, du kommer til at tale med, er enten i gang med en uddannelse eller er færdiguddannede som f.eks. lærer, pædagog, socialrådgiver, psykolog, sygeplejerske. Du kan ringe på 116 111 alle dage mellem klokken 11 og 23, og de vil kunne hjælpe dig - både med problematikken om vold og med din sorg.  
<http://www.bornetelefonen.dk/raadgivning/BorneTelefonen.aspx>  
  
Du kan også prøve at kontakte Familievold.dk. De har en brevkasse, som bliver besvaret af fagfolk, og der er også mulighed for at chatte med dem.  
<http://www.familievold.dk/>  
  
Jeg håber, du følger mit råd om at kontakte nogle uddannede rådgivere, for din situation er så alvorlig, at jeg ikke føler, at jeg kan give dig tilstrækkelig rådgivning.   
  
Jeg ønsker dig alt det bedste.  
  
Masser af varme hilsner  
/ Michala 

Hej Bente

  
Det var da noget træls noget at hører omkring din familie. Jeg synes det er rigtigt flot klaret, at du har skrevet til os på TheLove. Jeg må ærligt sige, at vi i brevkassen ikke kan gøre så meget omkring vold i hjemmet. 

  
Jeg vil henvise dig til noget som hedder børnetelefonen:

<http://www.bornetelefonen.dk/raadgivning/BorneTelefonen.aspx>  


  
Du kan ringe til dem derinde, da de er uddannet indenfor områder som vold og omsorgsvigt. De er meget gode til at lytte til en når man ringer og har hjulpet rigtig mange unge med deres problemer. De kræver ikke at du siger dit navn eller siger hvor du bor. De vil kun dit bedste og vil hjælpe dig videre. 

  
Jeg håber at du kunne bruge det her til noget og jeg håber med hele hjertet at det komme til at gå dig godt. 

  
Stort kram Karen :)

 